**ЈАВНИ ПОЗИВ**

**ЗА ПРИЈАВЉИВАЊЕ КАНДИДАТА ЗА ПОПИСИВАЧА**

Републички завод за статистику у периоду **од 1. до 30. априла 2019. године** спроводи Пробни попис становништва, домаћинстава и станова, на узорку од 260 пописних кругова, у 51 општини/граду.

Списак општина/градова и насељених места у којима се спроводи Пробни попис 2019. можете погледати [овде](http://www.stat.gov.rs/media/3963/spisak-opstina.pdf).

Позивају се грађани који желе да учествују у Пробном попису становништва, домаћинстава и станова 2019. у својству пописивача да се у периоду **од 18. до 20. фебруара 2019. године** пријаве Републичком заводу за статистику.

Заинтересовани кандидати се могу пријавити искључиво попуњавањем **електронске пријаве –**[**овде**](http://pod2.stat.gov.rs/PrijavaPP2019/). Број пријава по општинама је ограничен.

**Основни задаци пописивача јесу:**

* да присуствује петодневној обуци у периоду од 18. до 22. марта 2019. године;
* да се детаљно упозна са методолошко-организационим и другим упутствима Завода;
* да пре почетка теренског рада обиђе границе пописних кругова за које је задужен;
* помоћу лаптопа, идући од „врата до врата“, попише сва лица, домаћинства и станове, на територији пописних кругова који су му додељени.

**Општи услови које кандидат треба да испуни:**

* држављанин Републике Србије;
* најмање 18 година старости;
* стечено најмање средње образовање у четворогодишњем трајању;
* без сталног или привременог радног односа (у периоду од 18. марта до 30. априла 2019);\*
* против кандидата није покренута истрага и није подигнута оптужница.

\*Напомена: Са изабраним кандидатима закључује се **Уговор о привременим и повременим пословима**.

**Посебни услови које кандидат треба да испуни:**

* познавање рада на рачунару (MS Office, интернет) – предвиђено је тестирање кандидата.

**Предност при избору имаће следећи кандидати:**

* који имају виши ниво образовања;
* који нису запослени;
* који имају пријављено пребивалиште на територији насељених места изабраних у узорак;
* који имају могућност коришћења приватног аутомобила за рад на терену.

Списак кандидата позваних на интервју биће објављен **22. фебруара 2019. године** на веб-сајту Завода.